อยากสอบถามว่า เราจะรู้ได้ยังไงหรอคะว่าฝังยาคุมแล้วมันออกฤทธิ์หรือทำงานอยู่ คือไปฝังมาได้1เดือนแล้วค่ะ แต่มีปจดปกติเลย เลยกังวลขึ้นมา
สวัสดีค่ะ หากฝังยาคุมกำเนิดมา 1 เดือนแล้ว ยาฝังคุมกำเนิดก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05%ส่วนประจำเดือนนั้น อาจมาคล้ายๆ เดิมได้ หรือมาผิดปกติไปจากเดิมได้ หรืออาจทำให้ประจำเดือนขาดหายไปก็ได้ค่ะ ขึ้นกับแต่ละคน และในคนเดียวกัน อาจมีช่วงที่มีเลือดออกเหมือนประจำเดือนปกติ ช่วงที่เลือดออกผิดปกติ และช่วงที่ไม่มีประจำเดือนก็ได้ค่ะ อย่างไรก็ตาม หากประจำเดือนขาดหายไปนานๆ ก็อาจต้องตรวจหาการตั้งครรภ์ดูด้วยค่ะ เพราะอย่างไรแล้ว ยาฝังก็ไม่ได้ช่วยป้องกันได้ 100% ค่ะ